Аляксандр Васілевіч Жалкоўскі

Аляксандр Васілевіч Жалкоўскі (, в. Цёмнае Балота, цяпер Сасновы Бор (Шчучынскі раён) — ) — беларускі публіцыст, краязнаўца.

 Біяграфія 
Нарадзіўся ў 1933 годзе ў вёсцы Цёмнае Балота непадалёк Астрына. 

Пасля сямігодкі, летам 1950 года ў Астрыне, якое было цэнтрам Васілішкаўскага раёна, юнак пачаў працаваць адказным сакратаром рэдакцыі раённай газеты «Ленінскі шлях». Затым  рэдактар Воранаўскай (1961-62) і Мастоўскай (1965-69) раённых газет. 

З 1962 года ў Лідзе. Быў рэдактарам газеты «Уперад» у 1969-89 гадах. Наступныя гады працаваў уласным карэспандэнтам абласной газеты «Гродзенская праўда».

Аўтар шматлікіх артыкулаў публіцыстычнага і краязнаўчага характару. Адкрыў чытачам імя публіцыста і збіральніка фальклору Лідчыны Земавіта Фядэцкага.

Сябар Лідскай гарадской арганізацыі ТБМ з дня заснавання. Адзін з стваральнікаў лідскай кнігі «Памяць».

Памёр у Лідзе ў 2009 годзе.

 Узнагароды 
Узнагароджаны Ганаровай граматай Вярхоўнага Савета БССР.

 Спасылкі 
 Лідскія юбіляры 2013 года

Катэгорыя:Рэдактары Беларусі
Катэгорыя:Нарадзіліся ў Шчучынскім раёне
Катэгорыя:Нарадзіліся ў Лідскім павеце (1921—1940)